**Slovenský zväz športového rybolovu**

**Slovenský rybársky zväz - Rada Žilina**

 **MsO SRZ Zvolen**



****

**Propozície**

**LRU - Feeder**

**Majstrovstvá SR juniorov**

**kategória UP, U15, U20, U25**

**12.07.2024 – 14.07.2024**

**VN Môťová 3-5410-1-1**

Podľa plánu športovej činnosti pre rok 2024 Slovenský zväz športového rybolovu v spolupráci so SRZ Rada Žilina a MsO SRZ Zvolen, usporiada športové rybárske preteky LRU feeder - Majstrovstvá Slovenskej republiky juniorov.

**Účastníci pretekov:**

jednotlivci, ktorí sa prihlásia do **01.07.2024** mailom na adresu: lrufsk@gmail.com v kategórii:

* **UP** (ročníky narodenia 2014 - 2017) v sprievode zákonného zástupcu
* **U-15** (ročníky narodenia 2009 až 2013) v sprievode zákonného zástupcu, alebo ním písomne poverenej osoby.
* **U-20** (ročníky narodenia 2004 až 2008) neplnoleté osoby v sprievode zákonného zástupcu, alebo ním písomne poverenej osoby.
* **U-25** (ročníky narodenia 1999 - 2003)

**Termín konania:** 12.07.2024 – 14.07.2024

**Miesto konania:** VN Môťová (3-5410-1-1)

**Organizačný štáb:**

Riaditeľ pretekov:Milan Pavlovský

Garant Rady SRZ:Miroslava Pavelková

Hlavný rozhodca:Roman Pavelka

Sektorový rozhodca:Michal Krasnický

Technický vedúci:Róbert Molnár, Ján Slašťan

Bodovacia komisia:Miroslava Pavelková, Roman Pavelka

Zdravotné zabezpečenie:na tel. 112

**V prípade nepriaznivej situácie môžu byť preteky preložené alebo zrušené.**

**Technické pokyny:**

* Športový rybársky pretek je usporiadaný podľa zákona 216/2018 Z.z. § 20 a vykonávacej vyhlášky 381/2018 § 15.
* Preteká sa podľa predpisov SZŠR, platných súťažných pravidiel pre LRU Feeder a aktuálnych modifikácií pre rok 2024.
* Množstvo krmiva rastlinného pôvodu je stanovené na 15 l a množstvo návnad živočíšneho pôvodu na 2,5 l (patentka zakázaná).
* Množstvo zemných červov (hnojáky, dendrobena) v neporušenom stave je taktiež obmedzené na 0,5 l, avšak môžu byť vo viacerých nádobách (napr. 2 x 0,25 l).
* Všetci pretekári musia mať pri kontrole živú návnadu pripravenú v sade odmerných nádob vzor „Sensas" a pre lovnú patentku vzor „Tubertini“.
* Návnada rastlinného pôvodu musí byť pri kontrole krmiva umiestnená v rybárskom vedre so značkami objemu na vnútornej strane.
* Pretekár je povinný mať počas preteku 2 prechovávacie sieťky (druhá sieťka postačuje o min. dĺžke 3,5m). Prechovávanie a delenie úlovkov počas pretekov je na posúdení pretekára tak, aby boli úlovky v maximálnej miere chránené pred úhynom (rovnomerne).
* Každý maloletý pretekár môže pretekať iba pod dozorom zákonného zástupcu, alebo ním písomne poverenej osoby, prítomnej na trati, ktorá bude zodpovedať za bezpečnosť a konanie maloletého pretekára počas pretekov. Pretekár musí byť samostatný a  doprovod mu môže pomáhať len pri prenášaní a rozmiestnení výstroje (osadenie kresla, pretekárskej bedne) na lovné miesto. Ostatné veci, ako je príprava, rozloženie prútov, nastraženie nástrah, nahadzovanie, zasekávanie, zdolávanie a vylovenie ryby z vody, musí pretekár zvládať sám.

**Pretekárska trať:** Vodná nádrž Môťová, revír č. 3-5410-1-1

breh trate trávnatý, trať v mieste pretekov – hĺbka 1,5 až 2 m, šírka 200 m, dno štrkové s miernym nánosom bahna bez prekážok.

**Výskyt rýb:**

kapor rybničný, pleskáč vysoký, karas striebristý, ostriež zelenkavý, jalec hlavatý, sumec veľký, štuka severná, zubáč veľkoústy

**Prístup k trati:**

V smere od Lučenca po vjazde do Zvolena od závodu Bučina po cca 100 m odbočiť vľavo na najbližšej križovatke vľavo. V smere od Žiaru nad Hronom pokračovať smer Lučenec, po prejdení svetelnej križovatky druhá odbočka vpravo a na najbližšej križovatke vľavo.

**GPS**: 48°33'14.4"N 19°10'29.8"E



**Časový harmonogram UP a U15:**

**Piatok 12.07.2024**

nepovinný tréning v časovom rozmedzí od 09:00 o 16:00, opustenie trate do 18:00 hod.

Počas tréningu je zakázané sieťkovať úlovky.

**Sobota 13.07.2024**

07:00 – 07:30 hod – prezentácia

07:30 – 08:00 hod – otvorenie pretekov, losovanie

08:00 – 09:20 hod – presun na stanovištia, príprava pretekára

09:20 – 09:30 hod – kŕmenie

09:30 – 13:30 hod – preteky

13:30 – 14:00 hod – váženie

**Nedeľa 14.07.2024**

07:00 – 07:10 hod – prezentácia

07:10 – 07:30 hod –losovanie

07:30 – 08:50 hod – presun na stanovištia, príprava pretekára

08:50 – 09:00 hod – kŕmenie

09:00 – 13:00 hod – preteky

13:00 – 14:00 hod – váženie

15:00 hod – vyhodnotenie pretekov

**Časový harmonogram U20 a U25:**

**Piatok 12.07.2024**

nepovinný tréning v časovom rozmedzí od 09:00 do 16:00, opustenie trate do 18:00 hod.

Počas tréningu je zakázané sieťkovať úlovky.

**Sobota 13.07.2024**

07:00 – 07:30 hod – prezentácia

07:30 – 08:00 hod – otvorenie pretekov, losovanie

08:00 – 09:20 hod – presun na stanovištia, príprava pretekára

09:20 – 09:30 hod – kŕmenie

09:30 – 14:30 hod – preteky

14:30 – 15:00 hod – váženie

**Nedeľa 14.07.2024**

07:00 – 07:10 hod – prezentácia

07:10 – 07:30 hod –losovanie

07:30 – 08:50 hod – presun na stanovištia, príprava pretekára

08:50 – 09:00 hod – kŕmenie

09:00 – 14:00 hod – preteky

14:00 – 14:30 hod – váženie

15:00 hod – vyhodnotenie pretekov

**Rozpis signálov:**

1. signál – kŕmenie

2. signál – začiatok pretekov

3. signál – koniec pretekov

**Záverečné ustanovenia:**

* Všetci pretekári musia mať platné preukazy člena SRZ, registrovaní musia mať platné registračné preukazy SZŠR.
* Preteká sa za každého počasia. V prípade búrky sa preteky prerušia. Ak dôjde k prerušeniu po viac ako polovici na preteky vyhradeného času lovu (viac ako 2,5 hod), preteky budú ukončené a vyhodnotené.
* Ocenení budú všetci zúčastnení pretekári (malým darčekom) a prví traja vo svojej kategórii budú ocenení pohármi a vecnými cenami.
* Každý pretekár sa zúčastňuje na vlastnú zodpovednosť, za maloletého pretekára nesie plnú zodpovednosť za jeho konanie počas pretekov sprevádzajúca dospelá osoba.
* V prípade úrazu bude zdravotná starostlivosť zabezpečená cez RZP 112.
* Tréning je nepovinný v piatok  **od 9:00 do 16:00 hod.**
* Vykonávanie tréningu je možné len za podmienky, že všetky ulovené ryby budú s náležitou opatrnosťou vrátené späť do vody bez možnosti sieťkovania.
* Usporiadateľ si vyhradzuje právo zmeny propozícií podľa nepredvídateľných okolností.
* Toalety budú zabezpečené.

**Prihlásenie pretekára:**

* Žiadame o záväzné prihlásenie pretekárov na preteky, aby sme vedeli pripraviť trať zodpovedajúcu počtu prihlásených.
* V prihláške žiadame uviesť aj kategóriu v ktorej pretekár bude pretekať.
* Každý pretekár je povinný mať pri sebe platné rybárske povolenie na rybolov pre rok 2024.

**Uzávierka prihlášok:**

* Nakoľko je kapacita trate obmedzená na 40 miest, prednostne budú registrovaní pretekári, ktorí sú účastníkmi ligy juniorov.
* Ak sa kapacita trate nenaplní do1.6.2024 účastníkmi ligy, súpiska sa doplní náhradníkmi, ktorí nesúťažia v lige juniorov.
* Náhradníci sa budú do súpisky dopisovať podľa poradia prihlásenia.

**Občerstvenie:** v sobotu a nedeľu bude zabezpečené občerstvenie pretekárov

**Informácie o pretekoch:** Ján Slašťan0905 810 461

Miroslava Pavelková 0915 883 340

**Na zabezpečenie týchto pretekov bol použitý príspevok uznanému športu z Ministerstva cestovného ruchu a športu Slovenskej republiky**.

Organizačný štáb Vám želá veľa úspechov na pretekoch.

Propozície kontroloval predseda športového odboru LRU-feeder.

Petrov zdar!

Príloha: prihláška



**Slovenský zväz športového rybolovu**

# **Prihláška na MSR juniorov LRU F pre rok 2024**

Prihlasujem sa do kategórie: **U25 U20 U15 UP** (označte kategóriu)

Meno a priezvisko: ......................................................................

\*Číslo registračného preukazu športovca: ......................................................................

Dátum narodenia: ......................................................................

Adresa: ......................................................................

Člen OZ SRZ: ......................................................................

Tel. kontakt: ......................................................................

e-mail: ......................................................................

Týmto sa záväzne prihlasujem na M SR juniorov v LRU feeder pre rok 2024.

Podpis : .......................................................................

Prihlášku do kategórie U15 a U20 (u pretekárov, ktorí nie sú starší ako 18 rokov) musí podpísať zákonný zástupca, resp. poverený tréner alebo športový vedúci pretekára starší ako 18 rokov.

Meno a priezvisko zákonného zástupcu: ..............................................................

Tel. číslo: ..............................................................

E-mail: ..............................................................

Podpis: ...............................................................

\*Pretekári, ktorí ešte neboli zaregistrovaní do registračného systému SZŠR a nemajú vystavený registračný preukaz pretekára SZŠR zašlú spolu s prihláškou vyplnenú „Žiadosť o registráciu fyzickej osoby“ alebo „Žiadosť o registráciu fyzickej osoby – jednotlivca do 18r.“.

Na základe žiadosti im bude vystavený a zaslaný registračný preukaz športovca SZŠR.

„Žiadosť o registráciu fyzickej osoby – jednotlivca“, a aj „Žiadosť o registráciu fyzickej osoby – jednotlivca do 18 rokov“ sa dá stiahnuť na stránke SZŠR: **https://www.szsr.sk/tlaciva-na-stiahnutie/**